La Paeria organitza un dispositiu especial de seguretat i trànsit amb motiu de la Cavalcada de Reis — FestesLleida - Regidoria de Joventut, Festes i Tradicions i Esports de l'Ajuntament de Lleida\nEsteu aquí: Inici › Notícies › La Paeria organitza un dispositiu especial de seguretat i trànsit amb motiu de la Cavalcada de Reis\nLa Paeria organitza un dispositiu especial de seguretat i trànsit amb motiu de la Cavalcada de Reis\nHi ha previst desviaments de la circulació de vehicles per diferents carrers i ponts per garantir-ne el bon funcionament i minimitzar l’afectació\nL’Ajuntament de Lleida ha organitzat un dispositiu especial per vetllar per la seguretat en la Cavalcada de Reis, que tindrà lloc el proper dia 5 de gener a la tarda. Tècnics de Paeria, desenes d’agents de la Guàrdia Urbana, membres de Protecció Civil, Creu Roja i Bombers, entre altres, formaran part d’aquest dispositiu, per garantir el bon funcionament i minimitzar l’afectació.\nSes majestats arribaran a la ciutat la vetlla del dia de Reis amb el tren de La Pobla a les 17.05 i faran el recorregut habitual de la Cavalcada a partir de les 18.00 hores des de la Plaça Ramon Berenguer IV. La comitiva reial recorrerà la rambla de Ferran i l’avinguda Francesc Macià, l’Avinguda de Madrid, Plaça Espanya i Avinguda de Blondel. El recorregut finalitzarà a l’avinguda de Blondel, davant de la Paeria, amb el lliurament de les claus de la ciutat als reis al balcó de la Paeria per part del paer en cap, Miquel Pueyo, perquè puguin accedir a totes les cases. Es calcula que el dispositiu haurà finalitzat cap a les 22 hores.\nSobre les 16’00 hores es desviarà el trànsit de la Pça Berenguer IV. Els punts de tall seran les cruïlles d’Anselm Clavé amb Comtes d’Urgell, Príncep de Viana amb Comtes d’Urgell i Victorià Muñoz amb Camí de Granyena.\nPosteriorment es desviarà el trànsit del Pont Vell i Plaça Agelet i Garriga. Els punts de tall seran Av. Garrigues amb carrer Agustins, Av. Madrid des de la Plaça Espanya en sentit Agelet i Garriga, i Av. del Segre des de Roger de Llúria.\nPer últim, es desviarà el trànsit del Pont de la Universitat i Plaça d’Espanya. Els punts de tall previstos seran Av. València amb Av. Estudi General, Joana Raspall amb República Paraguai, Av. Madrid amb República Paraguai i Acadèmia amb Av. Catalunya.\nL’Estació d’Autobusos de Lleida quedarà afectada pel pas de la Cavalcada i en el tram horari entre les 18 i les 21 hores no podrà entrar ni sortir cap autocar del seu interior. Per aquesta raó s’habilitarà un estacionament provisional dels autocars de les línies afectades en l’Av. Madrid, des de la Parròquia de Sant Ignasi fins el carrer República del Paraguai, on els usuaris de les diverses línies podran accedir als seus autocars respectius. Pel que fa a l’arribada d’autocars a l’estació en aquest tram horari, està previst permetre la descàrrega de viatgers al carrer Joana Raspall, si bé aquestes maniobres es supeditaran a la seguretat del públic present en la Plaça Espanya.\nLa celebració de la Cavalcada afectarà en mes o menys mesura als tres ponts centrals de la ciutat. La circulació a l’eix que conformen els carrers Anselm Clavé i Príncep de Viana amb el Pont de Príncep de Viana i Victorià Muñoz està previst restablir-la al voltant de les 19 hores. No així el Pont Vell i el Pont de la Universitat, que no s’obriran al trànsit rodat fins que, un cop acabada la Cavalcada, les vies de l’itinerari quedin lliures de carrosses i públic.\nEls veïns del Barri de Noguerola, podran entrar i sortir de la zona per l’Av del Segre (sector Pardinyes). Per la seva banda, mentre duri la Cavalcada, la connexió entre el Barri de Pardinyes i el centre de la ciutat amb vehicle, no es podrà fer per l’Av. del Segre. S’haurà de realitzar pel carrer Comtes d’Urgell i l’Av. Prat de la Riba.\nQuedaran anul·lades de la seva ubicació natural les parades de Taxis de la Plaça Berenguer i de l’Av. Blondel. Mentre duraran les afectacions de trànsit en els carrers on estan ubicades es traslladaran temporalment a les proximitats (l’Av Príncep de Viana i Av. Catalunya respectivament).\nEl pas de la Cavalcada de Reis alterarà, com cada any, el normal funcionament dels estacionaments soterrats de la Plaça de Sant Joan i el de l’Av. de Madrid.\nSeguiu en tot moment les indicacions que rebeu dels tècnics, voluntaris de Protecció Civil i agents de policia desplegats per l’itinerari


JuntsxAmposta diu que el govern està creant un ajuntament “low cost” - Imagina Ràdio\nJuntsxAmposta diu que el govern està creant un ajuntament “low cost”\nMasià ha començat parlant de què “feia un mes que era regidor i que han analitzat els resultats electorals i volien saber com encarar l’oposició amb el Ple del cartipàs.” “S’ha vist un govern poc generós a pesar de la gran victòria” ha afegit. Sobre la modificació del ROM, el regidor de JuntsxAmposta ha dit, “el ROM és el Reglament Orgànic Municipal, perquè ens entenguem, les regles del joc. És un document acordat i de consens per a marcar com es fan les coses a l’Ajuntament d’Amposta en l’àmbit polític, els plens, els regidors, les comissions. L’última modificació del ROM va ser feta el 2008. Imagineu si era ja un document consolidat i acceptat per tothom que feia tant de temps que no es modificava.”\nSobre el primer ple Masià de JuntsxAmposta diu que “a la primera de canvi, es modifica sense dir res a ningú, d’amagatotis. Molt transparent tot. La decisió, per unanimitat, de només pagar una sessió al mes dels plens, de les comissions, de les juntes de portaveus… incompleix el ROM i de passo el modifica. Assistir a un Ple de l’Ajuntament d’Amposta, suposa mirar documentació, reunir-se en gent per parlar del que allí es discutirà, plantejar alternatives, escriure i pensar mocions per fer avançar la ciutat, etc. Fessim un, dos o tres només tindrem dret a cobrar-ne un. No m’imagino a ningú que treballi, i que només cobre 1 dels 5 dies que treballa. No estem en política municipal per diners, però creiem que en esta política s’està rebaixant el valor de la tasca del polític. I creiem que Amposta no s’ho mereix.”\nMasià diu que “sobre el suposat estalvi que diu el sr. Tomàs per la premsa, hem llegit que hi haurà molt d’estalvi. Una fal·làcia. Quan va entrar al 2015, ERC va pujar les dedicacions i tenia tres càrrecs de confiança, i va augmentar la partida pressupostària de sous de polítics en 100.000 euros. Ara calcula que en baixarà aproximadament 90.000 euros. En realitat, encara, n’està apujant 10.000 euros del nivell com ERC es va trobar l’ajuntament.”\nMasià també ha parlat de la dedicació dels regidors de govern “al 2015 quan va és constituir el govern per la premsa es va dir que tenia 9 d’11 regidors en dedicació per a dedicar-se més al poble, ara en n’hi haurà 5 de 16 i natros mos preguntem ara ja no fa falta dedicar-se tant a la ciutat? Pos com estan els carrers i les obres abandonades encetades abans de començar eleccions, sí que en necessita més de dedicació. Amposta, i la seua gent, necessita més dedicació.”\nPer acabar Manel Masià ha conclòs “Usant les paraules de Miquel Puig, qui a les últimes eleccions municipals va acompanyar a ERC a Maragall, i va escriure un llibre “un bon país no és un país low cost”. On parla per exemple de què fer un país low cost augmenta la desigualtat, que només en prosperitat i equitat es pot fer un bon país. “Les polítiques de l’Ajuntament actual d’Amposta no la fan una ciutat pròspera, perquè a base de subvencions i plans d’ocupació no s’aixeca una ciutat, i ja només amb l’exemple de les remuneracions a polítics tampoc és una política equitativa. Que és el que el senyor Adam Tomàs està fent.”\nArticle anteriorConstituïts els Consells Comarcals de les Terres de l’Ebre\nArticle següentJoan Roig, president del Consell Comarcal del Montsià


Ajuntament d’Alzira informa per a previndre robatoris en els camps\nViernes, 13 Abril 2018 19:25\nLa Regidoria d'Agricultura i Medi Ambient de l'Ajuntament d'Alzira, amb acord del Consell Municipal Agrari d'Alzira, està difonent mesures de prevenció de robatoris en el camp. Ho està fent a través de les xarxes socials i amb cartells que estan disposant-se en llocs visibles de diverses zones del terme municipal, com la Casella, el Pla de Corbera i la Garrofera.\nAmb estos cartells s'informa la ciutadania que davant una situació anòmala o de sospita d'actes delictius s'ha d'informar els cossos de seguretat o al Centre de Coordinació d'Emergències. Han de telefonar al 96 241 03 66/ 091/ 96 245 59 61 (Policia Nacional), al 96 245 92 53/ 687 99 38 75 (Policia Local/ Secció Rural) o al 112 (emergències).\nEsta mesura complementa les que es duen a terme dins la denominada "Operación Campo" la qual impulsa la Comissaria de la Policia Nacional a Alzira. La mateixa s'activa quan un afectat telefona la Policia Nacional referint-se a la mencionada operació. En eixe moment es transmet ràpidament la telefonada a la Secció de la Policia Nacional responsable de la prevenció dels robatoris en el camp.\nEl regidor responsable d'Agricultura i Medi Ambient, Pep Carreres, assenyala que "tal com se'ns ha transmès reiteradament per la Policia Nacional, és molt important la col•laboració ciutadana per a la prevenció dels robatoris, sobretot en el camp. Per això considerem fonamental que la gent col•labore si veu algun acte que considera que pot ser delictiu".\nMás en esta categoría: « Declaración Institucional con motivo del Día Internacional del Pueblo Gitano La primera edició dels premis literaris Algemesí impulsen la narrativa i la poesia infantil guardonant a les escriptores Purificació Mascarell i Teresa Broseta »


L'empresa especialitzada en formació en emergències adquireix un terreny al polígon de la localitat de la Ribera d'Ebre\nACN 20.04.2017 08:00 h.\nFalk està especialitzada en formació en emergències\nL'empresa Falck SCI, especialitzada en la formació en emergències adquirirà uns terrenys del polígon industrial del Molló, a la Ribera d'Ebre, propietat de l'Incasòl. Segons ha informat l'alcalde de Tivissa, Jordi Jardí, que ha participat en les negociacions per a la instal·lació d'aquesta empresa al polígon, ha explicat que després de moltes reunions s'ha aconseguit que l'Incasòl i l'empresa arribin a un acord per la compra dels terrenys.\nJardí ha agraït la "bona predisposició" de l'Incasòl per oferir a l'empresa unes condicions especials i molt favorables, que l'empresa ha beneït. Falck, que tenia previst instal·lar a Ascó un centre de formació de Bombers, ha escollit finalment el polígon industrial del Molló per ubicar-hi un centre on s'impartirà formació especialitzada tant a bombers professionals i voluntaris com als diferents sectors professionals d'emergències. L'emplaçament estratègic del polígon, pròxim a la petroquímica de Tarragona i les nuclears, i les bones condicions per adquirir els terrenys han decantat la balança.\nDes de fa poques setmanes, el polígon industrial del Molló disposa ja de l'energia elèctrica suficient per desenvolupar activitats industrials. Ubicat entre els termes de Móra la Nova i Tivissa, té onze hectàrees de sòl distribuïdes en dotze parcel·les destinades a indústria gran i mitjana. Des del 2004, es promociona aquest polígon a través del Consorci per a la promoció de sòl industrial del Molló integrat pels ajuntaments de Móra la Nova, Garcia, Tivissa i Ginestar, la Cambra de Comerç de Reus, i l'Incasòl.


Cicle Superior: d’abril 2018\nConeixem la nostra ciutat\nAquest dimecres 17 d'abril els nens i nenes de 5è hem anat de sortida al Museu de Badalona on hem pogut visitar les restes de les termes romanes que hi ha a la nostra ciutat i també la Casa dels Dofins, una domus de les classes benestants.\nHem après moltes coses del habitants de Baetulo; com vivien, quina eren les estructures de les seves ciutats, de les seves cases, etc... en definitiva hem conegut una mica més de la nostra ciutat.\nPer la tarda, vam poder tenir la sort de fer una taller amb la Paloma que és membre dels Diables de Badalona. Gràcies a ella hem pogut conèixer des de dins una mica més aquesta colla tan singular de la ciutat. A més, ens ha donat molt informació sobre les properes festa de maig.\nMireu que ens va portar per veure i tocar!!\nTota aquesta informació ens anirà molt bé de cara a la setmana vinent, quan treballem Badalona a les jornades culturals d'aquest curs.\nPublicat per Llorens Artigas a 5:48 Cap comentari:\nLa Tieta Adela ens ha visitat!\nEls nens i nens de 5è al llarg del segon trimestre hem llegit la novel·la de la Núria Pradas, titulada La Tieta Adela a Sevilla. És un llibre molt divertit que ens ha fet petar de riure.\nHem tingut la sort de que ens poguès venir a visitar a la nostre escola! Sí!! ho esteu llegint bé. La protagonista de la novel·la ha vingut a l'escola i l'hem pogut conèixer. Hem pogut veure de prop com es mou i sobretot com parla! Ens ha explicat més coses sobre el Don Benito i la seva famíla; la Nefer, el Ramsi, el Roc... I també ens ha fet una classe de Zumba!! Aquesta tieta Adela és la BOMBA!


Infermeres catalanes alerten sobre l'augment de mares desnodrides que no poden donar el pit als nadons\nDenuncien al Parlament que la falta de recursos econòmics les obliga a demanar llet artificial en entitats socials\n1 min. Barcelona 11/03/2014 20:25\nInfermeres catalanes han alertat aquest dimarts al Parlament que cada vegada hi ha més mares desnodrides per falta de recursos econòmics que no poden donar el pit als seus nadons, i es veuen obligades a acudir a entitats socials en busca de llet artificial adaptada.\nAnna Pedraza, presidenta de l'Associació Catalana d'Infermeria Pediàtrica, ha lamentat que el Govern hagi retallat molts programes que permetrien pal·liar aquest fenòmen i ha destacat que la Organització Mundial de la Salut (OMS) recomana que la lactància es practiqui fins als sis mesos. "Aquestes mares no poden fer-ho perquè els falten nutrients. Es parla de nens desnodrits, però també hi ha moltes mares", ha assegurat Pedraza.\nAl finalitzar el període de lactància, l'alimentació d'aquests nens es basa en menjar de bancs d'aliments, que és "molt poc variat" i "no garanteix tots els nutrients necessaris", ha declarat Cristina Rey, vicepresidenta de l'associació.\n"Això és molt important i té repercussions en el desenvolupament", ha advertit Rey, que ha demanat a les administracions que potenciïn els protocols de detecció i garanteixin un mínim de menjar equilibrat al dia a tots els nens catalans, especialment els menors de tres anys.


SETMANA DE LA CIÈNCIA 2020. 1er ESO | Institut Lluís Domènech i Montaner\nDel 16 al 20 de novembre vam celebrar la setmana de la Ciència 2020, on vam treballar la sanitat vegetal! Les plantes són una font important de l’oxigen que respirem i de la majoria dels aliments que mengem, però sovint no pensem a preservar la seva salut. Els cultius alimentaris pateixen l’atac de plagues i malalties que en destrueixen una tercera part cada any, i la situació s’està agreujant a causa del canvi climàtic i de les accions humanes. Protegir les plantes és protegir la vida! Hem de protegir les plantes de bacteris, fongs i virus i mantenir les seves cèl·lules sanes.\nEl nostre repte ha estat construir maquetes de models de cèl·lula o models de virus. Per fer-ho hem aprofitat materials reciclats que s’assemblessin al màxim possible a la forma del que volíem representar. També hem investigat les mides reals de les cèl·lules i els virus, són petitíssims, tant com 10 nanòmetres el virus, 1 micròmetre el bacteri i 100 micròmetres la cèl·lula eucariota vegetal. Penseu que si el virus fos una llentia, el bacteri seria una pilota de ping-pong i la cèl·lula vegetal en seria la seva taula.\nEns ha encantat fer aquest projecte, on hem pogut crear, desenvolupar les nostres idees fent volar la nostra imaginació i potenciant la nostra creativitat. Tot això ho hem fet consolidant tot el que havíem après sobre la cèl·lula i els seus orgànuls. Convidem a tots els alumnes a venir i a gaudir de l’exposició de les nostres maquetes, flipareu!\nNúria Bohigas, Rita Utzet, Queralt Albertí, Mar Alonso, Jan Sánchez, Lina Tahtouh, Queralt Feliu, Aina Bonavia i Martina López (1 ESO A i 1 ESO B)


Ferit després de disparar-se amb una escopeta de perdigons\nFerit a Reus després de disparar-se diversos trets al coll amb una escopeta de perdigons\nEls fets han passat durant la matinada d'avui dilluns, 26 de novembre, i l'home ha estat traslladat a l'hospital, fora de perill\nRedacció dilluns, 26 de novembre 2018 - 19:38h | Actualitzat a 2018-11-26 21:19h\nDurant la matinada d’avui dilluns, 26 de novembre, efectius del Sistema d’Emergències Mèdiques (SEM) han atès un home que s’havia disparat diversos trets al coll amb una escopeta de perdigons a la ciutat de Reus, al Baix Camp.\nL'home es dispara a sí mateix i truca al telèfon d'emergències 112\nSegons explica el Diari de Tarragona, l’home va disparar-se a si mateix i, tot seguit, va trucar al telèfon d’emergències 112, conscient, per tal de demanar ajuda. Al lloc dels fets hi van acudir la Guàrdia Urbana de Reus, els Mossos d’Esquadra i el SEM, que hi va enviar una unitat bàsica i una de medicalitzada.\nL’individu, en un primer moment, va ser atès a casa seva i, de seguida, va ser evacuat cap a l’Hospital Joan XXIII de Tarragona. Les ferides provocades pels perdigons, a la zona de la gola, no van afectar cap regió vital propera i la vida de l’home, afortunadament, no corre perill.\nTemptativa de suïcidi, la primera hipòtesi\nSegons les primeres hipòtesis, podria tractar-se d’una temptativa de suïcidi, i el cas està sent investigat pels Mossos d’Esquadra.\nMatí accidentat a la T-315, als afores de la ciutat de Reus. Quan passaven pocs minuts de les deu, un vehicle ha patit una sortida de via i ha bolcat al punt quilomètric número 3 de la carretera, just després de la rotonda d'accés a la T-11, a l'avinguda de Bellissens.\nL'incident, que s'ha produït ben a prop de firaReus o l'Hospital Sant Joan, no ha provocat cap afectació al trànsit i la conductora del vehicle n'ha sortit totalment il·lesa. Efectius del Sistema d'Emergències Mèdiques (SEM) han acudit al lloc dels fets i els Bombers de la Generalitat hi han enviat dues dotacions.\nHospital Joan XXIII Policia local Mossos d'Esquadra Sistema d'Emergències Mèdiques


6 trucs per mantenir el cabell Flyaways en el lloc | CAT.Hair-Action.COM\n6 trucs per mantenir el cabell Flyaways en el lloc\nAquest so similar - finalment arribar a la universitat, treure el casc i veure pèls aturats?\nLa lletja combinació de mala humitat i l'aire fred podria conduir a l'electricitat estàtica. Això al seu torn fa que la seva roba una mica més enganxós i condueix a pèl solt. I no! No és divertit en absolut. Si bé podria ser gairebé impossible de controlar la natura i evitar això, encara li pot donar un parell de consells que s'espera facilitar les coses una mica més.\nVols saber quins són? Vagi per davant i llegir!\nCom desfer-se de pèl solt:\n1. Prendre gran cura del seu cabell:\nLa primera i més important que cal fer, en aquest cas, és prendre la bona cura del seu cabell. I per això, no estem parlant sobre l'ús dels millors xampús i condicionadors, sinó també sobre la millora de la salut general del seu cabell. Beure més aigua, menjar més fruites i verdures i utilitzar una mascareta per als cabells bonic, almenys, dues vegades a la setmana. A més, trobar aquests productes per al cabell que s'adaptin al teu cabell. Un bon condicionador no només va a hidratar el cabell, sinó també evitar que el cabell rebel.\n2. Pare l'usar pintes de plàstic:\nFeu-vos un favor i desfer-se de tots aquests pintes de plàstic a la llar. Pintes de plàstic només fan el seu estand cabell. Proveu amb una pinta de metall o un raspall al seu lloc. Una diferència es farà sentir amb el temps.\n3. Utilitzeu un sèrum:\nMai s'oblidi d'usar un sèrum en tractar de pentinar el seu cabell. No només redueix els embolics, però també fa que el cabell visiblement suau, llisa i brillant. Evita que el cabell rebel pèl amb seguretat i ajuda a manejar el cabell durant tot el dia. Uns pocs exemples de bones sèrums són Seda n Shine, Livon i L'Oreal Paris. També podria experimentar amb productes internacionals si això és el que t'agrada.\n4. Ús d'Aigua:\nAra alguns de vostès van a ser una mica sorpresa audiència, però en realitat l'aigua pot actuar com una solució simple i eficaç a tots els seus problemes de cabell. Per tant, si vostè és de sortir per a una reunió i el cabell encara es veu absolutament salvatge i estrany, el pop al bany i l'ús d'una mica d'aigua per a les seves trenes. Allisar teu cabell amb aigua per evitar que els cabells deixats anar. Assegureu-vos que no està exagerant. Ningú de notar els cabells mullat després de tot.\n5. Trena els cabells a casa:\nQuan ets a casa, aprendre a gestionar el seu cabell fent trenes o trenes. Vostè pot anar per les trenes de peix (només un suggeriment). El seu cabell es veurà molt més aconseguit i ben cuidat quan es vesteixen bé el cabell. Si tens el cabell gruixut, en realitat es pot trenar els cabells abans de sortir. Proveu alguns estils interessants si està sortint amb les seves amigues.\nSi el seu pèl està creixent, estem segurs que hi ha algunes seccions que poden ser molt molest. Ens vol dir que tingui els cabells nou en tots els costats, i ara sembla del tot dolent. No vol tallar perquè és el pèl després de tot. Així, què faries tu? Simple! Només el pin up! Comprar un nou joc de pinces per als cabells i fer retrocedir a totes aquestes trenes molestos que són molestes vostè. Problema resolt allà mateix!\nConsells sobre embellir el seu pèl:\nPer tenir molta cura del seu cabell, assegureu-vos que es renta el cabell i el cuir cabellut amb un raspall de truges dures. A continuació, utilitzeu sabons Castella i rom fregament o brandi a les arrels (1). Feu això dues vegades per setmana per maximitzar els resultats.\nUn massatge amb oli calent pot fer meravelles per al seu cabell, especialment si es tracta de coco. L'oli de coco ajuda al seu cabell retingui el seu color natural i millora la brillantor i el gruix també (2).\nMai assecar els cabells si no és una emergència. Cop d'assecat se sap que causa greus danys a la seva cabellera llisa (3). De fet, les planxes calentes és una de les majors causes dels desastres de pèl.\nLi va agradar la lectura d'aquest post? Expliqui'ns els seus secrets per als cabells comentant en el quadre a continuació.\nTop 10 exercicis per al creixement del cabell\nCom ajuda l'all a controlar la caspa?\nCentres de trasplantament de 10 pits a Punjab\n5 mètodes per recórrer el cabell arrissat


Molins de Rei impulsa millores als polígons industrials de la vila\nLes actuacions als polígons d’El Pla i de la Riera del Molí busquen millorar la zona industrial per potenciar el seu teixit econòmic i assolir una pacificació del trànsit i reducció de velocitat a la zona\nTanmateix, les millores realitzades al polígon d’El Pla i al polígon de la Riera del Molí suposen una oportunitat per atreure inversors a les naus buides dels dos polígons, i per consolidar el teixit empresarial de les empreses ubicades.\nL’alcalde, Xavi Paz, ha explicat que “les actuacions del projecte contribueixen a mantenir en condicions adequades els polígons, minimitzen els riscos d’accidents lligats a elevades velocitats, milloren la imatge, milloren l'eficiència, i en conseqüència es millora la competitivitat dels polígons.\nL’Ajuntament ha tingut en compte les recomanacions del Pla Local de Seguretat Viària i ha posat especial èmfasi en l’aplicació de mesures que redueixin l’accidentalitat dins els polígons industrials del municipi, es realitza un pla d’actuació progressiu per assolir una pacificació del trànsit i reducció de velocitat en aquestes zones.\nAixí doncs, les actuacions al Polígon El Pla han consistit, fins ara, en la construcció d’una rotonda; la reposició de 19 fanals, l’asfaltatge de carrers; l’adaptació de 22 passos de vianants; l’anivellament del terreny, concretament de 1624 m2 de l’Avinguda Barcelona; el canvi de 15 tapes de clavegueram; i, finalment, la substitució de 49 llumeneres per altres de tecnologia led, amb l’objectiu d’estalviar energèticament i en emissions. Pel que fa al polígon de la Riera del Molí, s’ha executat la reposició de 5 fanals; l’asfaltatge dels carrers Ponts de Can Baruta, Licorelles i Les Aiguaderes; l’adaptació d’un total de 10 passos de vianants; i el canvi de 5 tapes de clavegueram.


Quatre amics de Vidreres perden la vida a la carretera\nEl cinquè ocupant del vehicle està ingressat crític al Trueta de Girona | Els Mossos creuen que l'alta velocitat ha estat el principal motiu del tràgic accident a la C-63\ndissabte, 21 de juliol 2018 - 13:00h | Actualitzat a 22/07/2018 09:41h\nLa C-63, arrenca a Vidreres i va fins a Lloret de Mar, la carretera per on han passat els joves. | Guillem RS\nConsternació a Vidreres i als municipis de la Selva aquest dissabte, 21 de juliol, al matí. El que havia de ser una nit de festa ha acabat amb tragèdia. Quatre joves, molt joves, han perdut la vida en un greu accident a la carretera C-63, al terme municipal de Vidreres sobre dos quarts de sis de la matinada. Cinc amics sortien d'aquest municipi i es disposaven a fer els poc més de deu quilòmetres que separen Vidreres de Lloret de Mar, on hi volien acabar la nit de festa.\nA poc més de dos quilòmetres de deixar el municipi, en una corba pronunciada, com moltes que hi ha en aquesta carretera que es coneixien de memòria, el conductor, un jove de poc més de 20 anys, ha perdut el control i amb el Seat Ibiza que conduïa ha envaït el carril contrari, impactant contra una furgoneta que venia en direcció Vidreres.\nEls cinc amics, d'entre 20 i 29 anys, eren de Vidreres -dos dels morts i el tercer, el ferit crític que ha hagut de ser traslladat a l'Hospital Doctor Josep Trueta de Girona—, de Santa Coloma de Farners -un d'ells— i de Salt —el cinquè. Es coneixien des de feia molt de temps, eren coneguts al municipi. No era el primer cop que agafaven aquesta carretera però un accident ha fet acabar la nit amb tragèdia.\nQuan els Mossos han pogut identificar les víctimes, la policia ha anat avisant als familiars dels joves, que s'han anat trobant a la comissaria de la Policia Local de Vidreres. Allà, juntament amb efectius de la policia catalana, d'agents municipals i del SEM, els familiars han estat informats dels durs tràmits que hauran de fer ara. Com és habitual, s'han viscut moments d'immensa tristesa i alguns dels familiars ha hagut de ser atès per efectius del Sistema d'Emergències Mèdiques.\nLes famílies han estat citades a la comissaria de la Policia Local de Vidreres, a l'entrada del poble. | Guillem RS\nL'alcalde de Vidreres, Jordi Camps, també ha estat acompanyant a les famílies a les dependències de la Policia Local. El consistori d'aquest municipi de la Selva ha enviat un missatge de condol des del seu compte de Twitter per uns joves coneguts al municipi.\nLa velocitat, la principal hipòtesi de l'accident\nEls Mossos d'Esquadra, que s'han fet càrrec de la investigació, han explicat que la principal hipòtesi amb la qual s'està treballant ara mateix és l'alta velocitat del turisme. Per la deformitat del cotxe després de l'impacte, els tècnics asseguren que la velocitat era superior als 60 km/h que permet la via i que el cop ha estat de molta potència. El motor del turisme ha estat trobat a vint metres del vehicle, per culpa de la projecció que ha patit en el moment de l'accident.\nTot i que encara cal avançar en la investigació, l'intendent Vicenç Gassulla, cap de l'Àrea de Mobilitat ha explicat que el conductor de la furgoneta ha donat negatiu en el control de droga i alcohol i que el conductor del turisme les proves se li faran durant les properes hores, amb l'autòpsia. En tot cas, la hipòtesi central dels Mossos, pendents de noves dades, és l'alta velocitat. El conductor de la furgoneta, de nacionalitat estrangera, ha resultat ferit lleu i la seva parella, també estrangera, ha hagut de ser traslladada a l'hospital de Girona també en estat crític.\nCorba molt perillosa\nAlguns veïns de Vidreres han explicat a CatalunyaDiari.cat que el tram on hi hagut l'accident aquesta matinada és especialment perillós per les velocitats que s'acostumen a agafar. És una carretera molt sinuosa i poca gent respecta els límits de velocitat.\nUn dels veïns, en un bar del municipi, on aquest matí no es parlava de res més, apunta la necessitat d'instal·lar mesures per evitar aquestes velocitats. A l'estiu aquesta carretera, tenint en compte que connecta l'AP-7 amb Lloret, encara té molt més trànsit. A principis d'estiu des del Servei Català del Trànsit ja es va informar d'una emergència viària i del gran nombre de morts que s'havien produït a Catalunya durant els primers mesos de l'any. Ara caldrà sumar-hi els quatre noms dels quatre amics de Vidreres.


Assalten una masia per robar tot l'equip de tres DJ's de Reus | Diari de Tarragona\nAssalten una masia per robar tot l'equip de tres DJ's de Reus\nEl material, valorat amb milers d´euros, també inclou la furgoneta que utilitzaven per transportar-lo. El robatori es van produir en una masia de Cornudella del Montsant on van actuar dissabte\n24 de Noviembre de 2016 - 09:55 hs\nDos dels DJ's, en una actuació.\nEl Mario, el Pol i el Pau són els Bonk3rs, un grup de tres DJ’s reusencs que acaben de viure una de les experiències més amargues de la seva incipient carrera musical. La matinada dels dilluns uns lladres van assaltar la masia que la família d’un d’ells té a Cornudella del Montsant per fer-se amb el seu material. El Mario Ferré explica que els hi han robat tot, des d’altaveus, equips de llum, taules de mescles, casos, el làser o la màquina de fum. Fins i tot, apunta indignat, “van carregar tot l’equip a la furgoneta (una Iveco Daily de color blanc amb matrícula 5296CMN) que utilitzem per anar a les actuacions i van marxar”.\nEls integrants del grup ja han presentat una denúncia als Mossos d’Esquadra i asseguren que el material robat està valorat amb milers d’euros que no saben com podran recuperar. “Tot el temps que portàvem actuant i preparant-nos estava invertit amb el que ens han robat”, declara el jove, que tot i el revés viscut no renuncia a seguir treballant per poder dedicar-se al món de la música.\nEls fets van passar aquest cap de setmana a Cornudella del Montsant on els Bonk3rs actuaven el dissabte a la nit amb motiu de la festa de organitzada per la colla castellera Brivalls. Un cop finalitzada la sessió, els DJ’s van deixar tot l’equip al magatzem d’una finca que la família d’un d’ells té a les afores del mateix poble. La matinada de diumenge a dilluns va ser quan els assaltants van accedir a la finca per endur-se tot el material i la furgoneta del grup musical. Per les característiques dels succés, els joves no descarten que els lladres els vigilessin hi estiguessin al corrent de tot plegat.\nTot i la seva joventut, els Bonk3rs ja han actuat en diversos festivals i amb grups com Els Catarres, Aspencat o La Gossa Sorda. A més a més, el passat mes de febrer van ser nombrats guanyadors a Barcelona de l’edició de l’Engresca’t 2016 en la categoria de DJ productors. Per a més informació o contacta amb el grup es pot consultar el seu perfil de Facebook.


Encontre d’atletisme per a persones amb discapacitat intel·lectual - Portal de Xàtiva\nLa Ciutat de l’Esport de Xàtiva acollirà el pròxim dimecres el primer encontre d’atletisme en pista per a persones amb discapacitat intel·lectual.\nUn esdeveniment que reunirà a més de 200 esportistes de tota la província de València. Sueca, Silla, Requena, Aiora, València, Massanassa, Castelló de la Ribera, entre altres participaran, al costat del C.O. La Costera de Xàtiva, en aquest campionat que donarà inici a la temporada atlètica d’aquest col·lectiu, en el que, per mitjà de la Coordinadora de centres ocupacionals (COPAVA) es reuniran en tres ocasions. La primera, el pròxim dimecres a Xàtiva, la segona a la Universitat Politècnica de València i la tercera a Ontinyent.\nLa competició, organitzada pel C.O. La Costera, oferirà una combinació de proves oficials d’atletisme en pista i unes altres de proves adaptades per a donar cabuda a qualsevol persona independentment del tipus de discapacitat. La competició començarà a les 11 del matí amb la prova de relleus 4X100 per a acabar amb les proves oficials de 100 metres.\nDes del C.O. La Costera es vol convidar a tots els aficionats a l’esport i l’atletisme en particular a què es passen per les instal·lacions de la Ciutat de l’Esport per veure un campionat d’atletisme d’un grup de gent que malgrat la seua discapacitat, és capaç de fer esport, i al mateix temps mostrar que també hi ha una altra forma de fer esport.\nAnterior Entrada anterior: Tomàs Esmel, del Serra Vernissa, guanya la marató del Mondúber\nSiguiente Entrada siguiente: Les Terres dels Alforins acoge la II edición del Festival Brass and Wines


EL BLOG D'EN TXABI: Txabi-Jones protagonitza: “En busca de la forma perdida”\nTxabi-Jones protagonitza: “En busca de la forma perdida”\nSi és que ja m’ho deia el meu pare des de ben petit:\n-“escolta’m bé, nano: recorda sempre que la confiança costa molt de guanyar, i que costa molt, i molt poc de perdre...”\nDoncs bé, diumenge -i avui ho tornat a constatar- la confiança té una cosina-germana: la Forma.\nI és que aquesta, la forma -al igual que la confiança- només tu saps el que et costa de guanyar... i el poc, molt poc que et costa de perdre-la.\nEls meus pobres dígits del irregular 2013,que ahir varem deixar enrere, són aquests:\n89 dies d’activitat esportiva en tot l’any (...dels 365 dies que té l’any! penoses estadístiques: gaire bé 1 dia fent quelcom d’exercici...i uns altres 3 descansant)\nhe fet 900 quilòmetres (exactes):\n-175 en bici estàtica,\n-i uns altres 725 corrent, ja fos competint o entrenant (sí, sí, entrenant, perquè algun cop sí que he entrenat durant el darrer any, què us pensàveu?).\nAixí que he decidit que aquest any no em passarà el mateix; i tot i que “la cosa encara no va bé” (no em molesta per córrer, però hi ha quelcom "aquí dins", als abdominals inferiors, que no rutlla del tot i que, entre d’altres coses, no em permet estirar bé en acabar de córrer) aquest matí 1 de gener, i com deia en Pep Guardiola (“ben d’hora, ben d’hora”) he posat a zero el compte-quilòmetres d’aquest any i me n’he anat cap a la Carretera de les Aigües (CDLA, en endavant).\nTot i que me’n vaig anar a dormir cap a les dues i “pico” i que m’he despertat un parell o tres de cops durant la nit, m’he llevat ja a un quart de nou; un esmorzar lleugeret i anar fent una mica de temps a casa, per no començar a córrer amb el suc de taronja, el cafè amb llet i les galetes -les 8 Maria Dorada Marbú de sempre (ni 6, ni 7 ni 9: sempre 8)- pujant i baixant.\nConstatació de fets: NO puc/NO sé, córrer amb samarreta de màniga llarga; i molt menys amb la meva estimada tèrmica CRAFT (tot i que, quan poc abans d’un quart de deu, he arribat a Plaça Mireia la temperatura era -i s’ha mantingut tota l’estona- a només 1 grau, i amb un ventet lleuger, no gaire emprenyador). Avui, com diumenge, portava la Craft i el stop-wind... i anava fregit!.\nBen bé no sabia què havia pujat a fer a la CDLA. Però improvisant com faig sempre (i aquest cop amb l’iPod Shuffle a tota castanya a les orelles) per tal d’escalfar en lloc d’estirar, m’he posat a caminar a bon ritme cap a la primera de les passarel·les, en un matí fresc, molt solejat i preciós. Un cop he arribat a la passarel·la (a les 09:31) he posat en marxa el meu Garmin i he començat a córrer, a un ritme suau de +/- 5:10 durant els tres primers quilòmetres i fins a la passarel·la de la Carretera de Vallvidrera. Un cop allà, m’he tornat a posar a caminar en direcció al Pla dels Maduixers, per tal de completar la CDLA. Però havia quedat amb Marta per marxar de casa d’hora, així que al cap de uns 3 quilòmetres caminant he girat cua... i m’he posat a córrer de tornada a Plaça Mireia.\nLa meva intenció era la d’anar a ritme de trote “mucho más que cochinero” (per sobre de 6:30, per tal de no forçar la màquina) i he anat fent esforços per a complir-ho... però no he pogut: i és què quan em poso a córrer “no controlo”, així que els 6,5 quilòmetres de tornada -fets d’una tirada, sense parades- els he acabat fent a 6:23, 5:46, 5:44, 5:39, 5:28, 5:48 i 5:05.\nBones sensacions, gens de molèsties ni a la zona del abductor ni a la zona abdominal en córrer (no així en fer els estiraments a la cama esquerre)... però una absoluta sensació/realitat de “falta de forma, de ritme, de fondo”, tot i que aquests segons 6,5 quilòmetres els he fet sense defalliment, ni sensació “d’anar-me arrossegant” (que no està gens malament després del puto llarg parón per l’accident de moto). Hauré de plantejar-me, seriosament i sense excuses, el fer (dia sí-dia no) alguna que altra sortideta i/o anada al gym (per enfortir les cames sobre tot) confiant en què “el fondo”, la resistència, l’aniré agafant altra cop corrent. No n’hi ha un altra, perquè d’aquí a 18 dies, “La Cursa de Sant Antoni” amb l’objectiu de “fer marca”. Així què no me'n queda un altra....\nEl ja tradicional dinar de Cap d'Any m'ha ajudat a recuperar les forces i les energies deixades aquest matí a CDLA (si demaneu la seva "Cazuelita de Pescado y Marisco", feu-los cas quan us diguin: "recomendable como plato único", perquè, de "cazuelita", ná de ná...).\nUs deixo l’enllaç de la retransmissió del “piro-aqua-musical” de Cap d’Any des de Montjuic, emès ahir per TV3; rés a veure amb la “casposa” retransmissió immobilista, any rere any, des de la Puerta del Sol de Madrid. I és què, “la Marca Barcelona”, és molta “Marca Barcelona” (amb, o sense “relaxing cup” dels collons...).\nEngego el compte quilòmetres d’aquest 2014:\n(C.Q. 12,5 1-0-12,5)\nAdéu a Can Caralleu !\nDoncs ja hi tornem a ser-hi…\n¡ Marchando un “mixto”…!\nCom a la peli “Love Story…”\nSerè un bon runner…\nUn propòsit és un propòsit…\nB M L …. what's that ?\n7 + 8… 15 ! Anem sumant...\nI a tu, què et diu el número 261 ? (la història de...\nAl rico “trote cochinero”….\nAixò em costarà, ja ho veureu…\nTxabi-Jones protagonitza: “En busca de la forma pe...


Puigdemont diu que el 2-O caldrà negociar i que Rajoy estarà inhabilitat per fer-ho\nEn l'entrevista de TV3, el president de la Generalitat assegura que la citació de la fiscalia a més de 700 alcaldes "és una barbaritat"\n13/09/2017 - 21.53 Actualitzat 09/09/2020 - 11.06\nEl president de la Generalitat, Carles Puigdemont, ha assenyalat que el dia 2 d'octubre, l'endemà del referèndum, "s'haurà de començar a negociar", tant si guanya el "sí" com si guanya el "no", una negociació per a la qual han quedat inhabilitats, en la seva opinió, Mariano Rajoy i el seu govern.\n"Serà complicat per a ells, els que s'han negat a fer política amb un problema polític. El dia 2 d'octubre, els actors polítics del govern espanyol quedaran superats i inhabilitats per gestionar la transició o l'etapa autonòmica que sigui, perquè fins i tot si surt un no' serà també un no' sobirà."\nEn l'entrevista d'aquest dimecres a TV3, Puigdemont ha assegurat que, malgrat els "obstacles" dels darrers dies, el dia 1 "el referèndum es farà". També ha admès que l'1-O no té "l'organització i la forma de referèndum que hauríem preferit", però ha rebutjat que sigui "precari":\n"És molt seriós; que no ho fem a la manera convencional en el sistema polític espanyol no vol dir que estigui mal fet."\nEl president de la Generalitat ha garantit que el govern ho deixarà "tot a punt" perquè l'1-O es pugui votar i ha posat en dubte que "en cinc dies" el govern estatal pugui suspendre l'autonomia catalana. "Que facin el que vulguin, però el dia 1 votarem", ha promès:\n"Que no han dit que no podíem fer una web? Que no han dit que no podríem aprovar una llei? Que no han dit que no podríem signar un decret, ni fer un referèndum i malgrat tot ho estem fent?"\nPuigdemont considera que el Tribunal Constitucional tindrà un "problema constitucional" si vol suspendre'l del càrrec, perquè no es compleix cap dels requisits que marca la Llei de la Presidència de la Generalitat per ser-ne apartat: dimissió, moció de censura, qüestió de confiança, mort i incapacitació mental o física. També ha afirmat que "el TC ja no altera la celebració del referèndum".\n"Hem de superar aquesta mentalitat que ens mirem les coses a la clàssica. Hem aprovat una llei que ens atorga el marc normatiu per tirar endavant aquest referèndum. Nosaltres ens el creiem, se'l creuen més de 700 alcaldes, se'l creu una part de la població."\n"Es podrà votar a Barcelona"\nHa afirmat que "no passa res" si alguns ajuntaments no col·laboren amb el referèndum, perquè la Generalitat posarà locals de votació alternatius, també a Barcelona si és necessari. De tota manera, ha assegurat que a la ciutat comtal es votarà i que no hi haurà risc per als funcionaris.\n"Crec que hem demostrat en tot el temps que portem que aquest és un procés que qui assumeix el risc i la responsabilitat som els responsables polítics."\n"Buscant paperetes han acabat perdent els papers"\nHa afirmat que actuacions de l'Estat per intentar impedir la celebració del referèndum, com el registre a la seu del setmanari "El Vallenc", "freguen el ridícul" i ha ironitzat que "buscant paperetes han acabat perdent els papers".\nPuigdemont ha augurat que, si en comptes de Mariano Rajoy hi hagués Pedro Sánchez a La Moncloa, la situació no seria diferent perquè, més enllà d'utilitzar un altre "to", quan el PSOE ha governat "no ha federat mai res".\n"El PP està fent tàctica partidista, el PSOE està fent tàctica partidista... Algú té interès a posar propostes polítiques sobre la taula? Durant anys hem vist moltes propostes catalanes per a Espanya, però algú em pot dir alguna proposta espanyola per a Catalunya?"\nEl president de la Generalitat ha estat molt crític amb l'actitud del govern espanyol i ha assenyalat que "una urna no és un material de cop d'estat".\nInvestigar alcaldes, "una barbaritat"\nPuigdemont ha considerat que "és una barbaritat" que la fiscalia citi a declarar els més de 700 alcaldes que han signat el decret de suport a l'1-O.\n"Al món occidental, algú pot pensar que detenint el 75% dels alcaldes està contribuint a solucionar el problema?"\nSegons el president de la Generalitat, la decisió del Ministeri Públic "és una causa general que recorda pràctiques impròpies d'una democràcia". En aquest sentit, s'ha posat al costat dels batlles i ha anunciat que dissabte serà a la concentració de protesta de dissabte. "Atacar un alcalde és atacar també els drets de tots els ciutadans que han volgut que el seu alcalde fes això", ha apuntat.\n"No es poden posar portes al camp"\nPuigdemont ha considerat que és propi de "mètodes del segle XIX" tancar un lloc web com el del referèndum i ha assenyalat que no es poden posar portes al camp. Segons el seu parer, en ple segle XXI la gent té moltes maneres de superar "aquests murs virtuals":\n"El món de la comunicació electrònica no té fronteres. Poden fer caure una web, però, si s'ha previst que pot passar, doncs automàticament en poses una altra en marxa."\nSobre la negativa de diversos mitjans privats a difondre l'anunci del referèndum, ha tret ferro a la decisió i ha assegurat que "els governs han de respectar les decisions de les empreses privades". El president de la Generalitat ha destacat que, gràcies a les xarxes socials, l'anunci ha arribat "a moltíssima gent".\n"Al final, del que es tractava era que la gent s'assabentés que l'1 d'octubre hi havia un referèndum. Pregunto: hi ha algú que no ho sàpiga?"\nQuan ja porta més d'un any i mig al càrrec, el president de la Generalitat ha assegurat que no es penedeix d'haver acceptat l'encàrrec d'Artur Mas, malgrat que ha confessat que "cada dia és un Vietnam". Fent balanç, ha manifestat que els pitjors moments del seu mandat són els atemptats del mes d'agost i l'accident de Freginals i ha vaticinat que el millor moment encara ha d'arribar.\nAl llarg de l'entrevista amb Puigdemont, s'han fet 24.299 tuits amb l'etiqueta #PuigdemontTV3 fets per 11.150 usuaris únics, segons dades de Kantar Media.\nPuigdemont: "El 2 d'octubre Rajoy ja no serà un interlocutor vàlid"\nEntrevista al president de la Generalitat - 13/09/2017\nL'entrevista a Puigdemont, en 2 minuts


Colau: “Foment té la clau per desbloquejar la vaga de taxis amb un decret llei” | Catalunya | EL PAÍS Catalunya\nColau: “Foment té la clau per desbloquejar la vaga de taxis amb un decret llei”\nRetencions habituals del trànsit a Barcelona en el quart dia d'aturada del sector\nBarcelona 30 JUL 2018 - 10:00\tCEST\nTaxis aturats a la Gran Via de Barcelona aquest diumenge. Albert Garcia\nBarcelona s'ha llevat aquest dilluns per quart dia consecutiu amb dos quilòmetres de la cèntrica Gran Via plens de centenars de taxis que protesten per la interlocutòria judicial que veta la normativa metropolitana que posa fre a Uber i Cabify. Les mirades se centren en la reunió que hi ha avui mateix al Ministeri de Foment, i l'alcaldessa de Barcelona, Ada Colau, ha demanat al Govern de Pedro Sánchez que “sigui coherent” amb el que els socialistes van votar a l'Àrea Metropolitana de Barcelona (AMB), en què el PSC va dir que sí al reglament.\nEls taxistes de Barcelona decideixen continuar amb la vaga després de passar la nit a la Gran Via\nL'alcaldessa ha admès que la protesta està afectant la imatge de la ciutat i ha afirmat que “cal conciliar el dret a la protesta amb altres drets fonamentals, com és la mobilitat”. Sobre la possibilitat de desallotjar els taxistes, Colau ha respost que “cal concentrar-se en la solució” i ha afirmat que “aquest cop no és complexa, és molt senzilla”. Si aquest dilluns no hi hagués acord a Foment, ha “interpel·lat totes les administracions per garantir l'ordre públic”.\nColau ha recordat que és Foment qui concedeix les llicències de vehicles amb conductor (VTC), amb les quals operen companyies com Uber o Cabify; però ha defensat que els organismes locals tenen competències per regular-ne l'operativa. “Igual que tenim competències en matèria de mobilitat, del taxi o de mesures de lluita contra la contaminació”, ha dit, i ha recordat que la regulació metropolitana es va aprovar “gairebé per unanimitat, amb tots els vots a favor excepte les abstencions del PP i Ciutadans”.\n“Foment té la clau per desbloquejar [el conflicte] amb un decret llei, afegint un paràgraf a la Llei de Transports estatal que expliciti que reconeix la competència metropolitana local per fer la regulació urbana”, ha insistit, com fa des que va començar el conflicte.\nL'alcaldessa ha estat duríssima a l'hora de jutjar l'activitat d'Uber i Cabify. “Històricament els vehicles amb conductor mai han tingut problemes amb els taxis a l'hora de fer serveis de transport, però que amb unes llicències més barates es disfressin del que de facto acaba funcionant com un taxi sense complir amb les normatives ni els impostos que paga el taxi és pirateig”.\nColau ha comparat la seva activitat amb la d'altres negocis que operen per internet, com Airbnb. “Han arribat a les àrees metropolitanes i han aprofitat esquerdes legals per fer beneficis astronòmics a costa de drets ciutadans”.\nRetencions habituals en el trànsit\nEl Servei Català de Trànsit ha informat aquests dilluns al matí, quart dia de la vaga de taxistes a la capital catalana, que les aglomeracions que s'estan produint a Barcelona són retencions habituals a aquesta hora per acumulació de trànsit en algunes de les vies principals de l'àrea metropolitana i les rondes. Hi havia retencions a la sortida de Barcelona per la Diagonal (a Sant Joan Despí i a Esplugues), i circulació amb retencions a la resta de punts d'entrada o a la sortida de la capital\nBon dilluns! Retencions habituals a aquesta hora per acumulació de trànsit en algunes de les vies principals àrea metropolitana i rondes. Per a informació més detallada consulteu la nostra web: https://t.co/uZFoqxRnXQ pic.twitter.com/IOWSHbzGSk\n— Trànsit (@transit) 30 de juliol de 2018\nLa prova de foc per a Barcelona és aquest dilluns, dia laborable, en plena operació sortida —o arribada—. Amb la Gran Via encara tallada; el metro, que durant el cap de setmana (com sempre) ha ampliat el seu servei nocturn, tancat de nit; i sense taxis disponibles per a trajectes d’oci o de feina, la ciutat afrontava el que podia semblar un dilluns negre. Els taxistes mantenen les concentracions al centre de la ciutat i l'aeroport amb motiu de la vaga iniciada el 25 de juliol pel conflicte de les llicències VTC (lloguer de vehicles amb conductor) a l'espera de la reunió convocada per Foment amb les associacions del sector, aquest dilluns al migdia, a Madrid. En funció del resultat d'aquesta trobada, els taxistes amenacen de bloquejar el port de Barcelona i la frontera de la Jonquera.\nFOTOGALERIA | Tres dies aparcats a la Gran Via


> Figures i escenaris>Glimmies - Friends S2, casa arbre\nArriben les noves Glimmie rainbow per seguir il·luminant el teu món. Ara interactuen entre si. Aquesta caseta de l'Arbre s'il·lumina del color de la Glimmie que viu a dins, i si una altra Glimmie ve a visitar-te, s'omplirà de llampades multicolors.\nDimensions: 15,3 x 14,3 x 16,8 cm\nGlimmies - Friends S2, casa arbre
Arriben les noves Glimmie rainbow per seguir il·luminant el teu món. Ara interactuen entre si. Aquesta caseta de l'Arbre s'il·lumina del color de la Glimmie que viu a dins, i si una altra Glimmie ve a visitar-te, s'omplirà de llampades multicolors.

Dimensions: 15,3 x 14,3 x 16,8 cm
Edat: + 3 anys
Piles: 4x AA


El Barça B de bàsquet torna als entrenaments per preparar la temporada - FC Barcelona\nHomeSeccionsBàsquetFC Barcelona BNotíciesEl Barça B de bàsquet torna als entrenaments per preparar la temporada\nEl Barça B de bàsquet torna als entrenaments per preparar la temporada\nDavid R. Jover - 18/08/2014 | 00:00\nEls homes d’Aleix Duran comencen a preparar el curs 2014/15, en què jugaran a l’Adecco Plata Un total de nou jugadors ha pres part en el primer entrenament al pavelló de la Ciutat Esportiva Joan Gamper Els blaugranes ja coneixen el calendari de l’Adecco Plata, que s’iniciarà el 4 d’octubre a la pista de l’Ávila\nMilovan Draskovic durant l'entrenament\nXavi Moix, fent exercicis al pavelló de la Ciutat Esportiva\nEl Barça B de bàsquet, que entrenarà per segona temporada consecutiva el terrassenc Aleix Duran, ha començat a treballar aquest dilluns 18 d’agost per preparar el nou curs 2014/15, que es jugarà a l’Adecco Plata i que es presenta apassionant. L’equip durant la setmana farà quatre dobles sessions i tan sols dimecres i dissabte farà una única sessió. El dia de descans, per tant, serà diumenge.\nTot i que la plantilla final està encara per decidir, un total de nou jugadors s'han entrenat sota les ordres d’Aleix Duran, Òscar Orellana i el seu cos tècnic: Emir Sulejmanovic, Xavi Moix, Papa Abdoulaye, Milovan Draskovic, David Martínez, Nedim Dedovic (júnior), Roger Renau (júnior) i Hugo Bartolomé (júnior). Diversos jugadors júnior tindran molta incidència en l’equip B. D’altra banda, el filial incorpora un base amb experiència a la categoria, Néstor Zamora.\nLes dates clau de la temporada\nI és que l’Adecco Plata, amb 15 equips, comptarà amb 28 partits i un total de 30 jornades. Això vol dir que a la primera i a la segona volta el filial descansarà en una jornada. La Lliga Regular s’iniciarà el 4 d’octubre i s'acabarà el 25 d’abril, mentre que els play-offs per jugar a l’Adecco Or s’allargaran fins al mes de maig del 2015 per un total de set mesos de competició. Els de Duran debutaran contra Grupo Eulen d’Ávila i disputaran el seu primer partit a la Ciutat Esportiva Joan Gamper el 12 d’octubre contra l’Azpeitia basc.\nLa preparació del Barça B\nEl filial disputarà un total de tres partits abans de començar la Lliga. Tots seran competició oficial, la Lliga Nacional Catalana LEB, però serviran per a la preparació de l’equip. Els partits seran contra el CB Prat i el Força Lleida, equips de l’Adecco Or i també, a falta de confirmació oficial, contra el CB Tarragona. Aquests partits es jugaran l’última setmana de setembre al pavelló Joan Busquets del Prat de Llobregat.\nLa Lliga Catalana, la primera prova per al Barça B


Com triar les cadires de menjador perfectes? | The Room Studio\nAquesta setmana volem parlar sobre un tema pel qual ens pregunteu molt: quines coses cal tenir en compte a l’hora de triar les cadires del menjador. Hi ha un gran dubte a l’hora d’escollir aquestes peces sobre el disseny, nombre d’unitats, materials i estampat, entre d’altres. Per això hem decidit donar alguns tips perquè resulti més fàcil l’hora de l’elecció.\nSabem que aquesta tasca no és fàcil, i més quan volem mantenir-les durant cert temps i no cansar-nos d’elles. Principalment cal tenir molt clar l’estil i caràcter de la casa, un cop fixat tot es construeix i decideix al voltant del seu estil. Tenir una paleta cromàtica de l’habitatge és imprescindible per saber sobre que tons jugarem. En base a això, si tenim una casa amb tons clars i neutres podrem contrastar més amb teles i teixits més extravertits que si hem optat per colors vius i cridaners.\nSi les parets són de colors foscos o tons pujats, és preferible escollir cadires més discretes. Amb això recomanats l’ús de materials naturals i formes orgàniques que no tinguin molta complexitat de forma. D’aquesta manera equilibrem l’espai i no el sobrecarreguem. Si per contra ens hem basat en una selecció de colors beix i blancs trencats, jugarem amb aquest tipus de peces donant-li més vida a l’àrea. Teixits més construïts i colorits amb acabats daurats poden ser una opció encertada. No cal que totes les cadires siguin iguals, podem escollir, dintre d’una mateixa harmonia, diferents models amb diferents formes, colors i alçades.\nPel que fa al nombre de cadires, el joc és de sis unitats. Podrem col·locar tres cadires enfrontades a les altres tres o posar dos en els extrems presidint la taula. També cal tenir en compte que cada comensal s’ha de poder moure còmodament, per la qual cosa ha de calcular la longitud de la taula pel que fa al nombre i ample de les cadires. En cas d’estretor, és preferible rebutjar l’opció de sis per quatre peces.\nPer a l’elecció dels materials, a The Room Studio sempre ens vam decantar per aquells naturals. Especialment ens agrada triar la fusta clara per al cos de la cadira, a la qual contrastem amb una bona catifa que no passi desapercebuda com a base. Al seu torn, també es pot combinar entapissant el seient. Moltes vegades serà la millor opció ja que al cap de cert temps podrem retapizarla amb altres colors i estampats pel fet que ja ens hem cansat del dibuix o a causa del desgast. Això tindrà una despesa molt millor que comprar un de nou.\nFinalment, abans de comprar cap cadira és imprescindible provar-la. És important comprovar que l’alçada de la nostra taula encaix amb l’altura d’aquestes. A més, la seva forma és personal depenent de qui la provi de manera que s’ha d’adaptar a les nostres necessitats i confort.\nPer finalitzar us deixem algunes imatges inspiracionals, aquells dissenys contemporanis i atemporals que hem introduït en alguns dels nostres projectes i que ens encanten. Esperem que us hagi agradat i us hagi inspirat!


Notícies Costa Daurada - Citen a declarar l'exalcalde Joan Maria Pujals com a investigat en el cas 3%\nDivendres, 25 Maig 2018 19:46\nEl magistrat de l'Audiència Nacional José de la Mata ha citat a declarar 23 persones en qualitat d'investigades pel 'cas 3%' de suposat finançament irregular de CDC a través d'adjudicacions d'obres i serveis públics. Entre les persones que hauran de declarar hi ha l'exalcalde de Vila-seca i expresident de la Diputació de Tarragona Joan Maria Pujals.\nPujals va ocupar diferents càrrecs entre els anys 2009 i 2016 dins de Impulsa Grupo Ortiz SL, una de les empreses que suposadament van finançar el partit a canvi d'adjudicacions. Pujals va ser alcalde de Vila-seca de 1983 a 1993 i als anys 90 va ocupar les conselleries de Cultura i Ensenyament a dos governs de Jordi Pujol.\nA les diligències prèvies, el jutge apunta que el vila-secà "ha estat un dels empresaris que es va concertar de manera encoberta amb alts càrrecs del partit polític CDC i altres càrrecs d'índole política, per obtenir l'adjudicació il·lícita de concursos públics a canvi del lliurament de "donacions" a fundacions lligades a CDC" com són Catdem i Forum Barcelona.\nTanmateix, De la Mata exposa que Pujals va mantenir "reiterades reunions" amb Andreu Viloca Serrano, administrador i tresorer de la Fundació Catdem, entre 2011 i 2013, i que es van produir "nombroses donacions" per part del Grupo Ortiz, a Catdem y a Forum Barcelona, l'any 2010.\nD'altra banda, Vila-seca torna a aparèixer en aquesta investigació arran de l'adjudicació de la construcció de l'Escola la Canaleta. En concret, el jutge ha citat com a investigat a Antonio Cañellas Anto, president de Construcciones Deco SA, companyia que suposadament va rebre l'adjudicació del centre escolar a canvi de donacions a fundacions lligades a CDC.\nAlgunes de les altres 23 persones citades són, per exemple, el president del Port de Barcelona, Sixte Cambra, l'extinent d'alcalde de l'Ajuntament de Barcelona Antoni Vives, l'exgerent municipal de l'empresa municipal BIMSA Constantí Serrallonga i l'exresponsable de règim intern i advocat de CDC Francesc Sànchez. També han citat altres càrrecs de Convergència i empresaris.\nEl jutge considera que van contribuir a "posar en marxa una estructura per finançar il·legalment el partit" mitjançant donacions a fundacions vinculades a CDC, com CatDem i Forum Barcelona, "alterant tot tipus de concursos públics". Les citacions estan fixades entre l'11 i el 22 de juny.\nDarrera modificació elDivendres, 25 Maig 2018 20:23\nMés en aquesta categoria: « La segona edició del TASTVM Vila-seca se celebrarà del 18 al 20 de maig Vila-seca s'adhereix a la Xarxa de Ciutats Defensores dels Drets Humans »


La finca del Senyor Arnús (Xavier Theros)\nUn dels parcs més bonics del pla de Barcelona per escapar-se del sol\n3 min. 25/08/2019 00:00\n651x366 La finca del Senyor Arnús / CRISTINA CALDERER La finca del Senyor Arnús / CRISTINA CALDERER\nAmb l’excusa de la xafogor, he marxat a Badalona, una ciutat tan propera i alhora tan distant. Hi vaig amb l’excusa de saber com combatien la calor els grans magnats de l’economia, al segle XIX. M’hi arribo amb una línia d’autobús històrica, la B-25, que en la dècada dels vuitanta va protagonitzar sonades protestes del seus usuaris, fins que van aconseguir que tingués la parada d’inici a la ronda de Sant Pere, cantonada amb la plaça Urquinaona; la primera línia que va enllaçar una població de l’àrea metropolitana amb el centre de la capital catalana.\nBaixo a la parada del carrer Germà Juli i segueixo a peu per Méndez Núñez fins a l’entrada del Parc de Can Solei i Ca l’Arnús. Em rep un ampli espai esglaonat, amb un camí que creua una placeta delimitada per dues cases pairals amb porxo i balcó, de finals del segle XIX, un espai ombrívol entre plataners i palmeres datileres. Passejant, arribo a la torre Arnús, de l’arquitecte Josep Oriol Mestres, d’estil neoclàssic. Una residència d’estiueig digna del seu promotor, Evarist Arnús Ferrer, el fundador de la Banca Arnús, el soci del marquès de Comillas i dels Güell, un dels homes més rics i poderosos de la burgesia catalana. Va comprar terrenys a l’Eixample i finques rústiques una mica per tot arreu, una de les quals va ser el mas de Can Solei, un lloc ideal per passar-hi l’estiu.\nEl nou propietari va fer diverses modificacions a l’antiga explotació agrícola, s’hi va fer plantar un jardí romàntic amb caminets vorejats d’arbres i s’hi va construir una gruta i diverses fonts. Va traslladar una estació meteorològica situada al passeig de Gràcia i la va transportar fins aquí, on és coneguda com la torre del Rellotge. Al costat va obrir una placeta coronada amb una glorieta i un parell d’estàtues clàssiques. I una torre d’aigua que ens avisa de la proximitat del llac, damunt les aigües del qual s’hi va fer edificar un castell neogòtic, amb merlets i pont llevadís. I per gaudir-ne, el va rodejar de ponts i caminets laberíntics, en el que és, segurament, el lloc més suggeridor i tranquil del parc, que, d’altra banda, no sembla gaire concorregut. Amb prou feines algun esportista, o gent que passeja buscant l’ombra.\nLa piuladissa d’ocells em porta al costat del llac on hi ha la Casa Nova, una altra residència d’estiueig, aquesta dels anys cinquanta. De fet, les dues finques que formen el parc van ser propietat privada durant molts anys. Als anys setanta es va obrir al públic Can Solei i el 2007, després d’una altra lluita veïnal, es va inaugurar Ca l’Arnús. Juntes formen un dels parcs més bonics del pla de Barcelona per escapar-se del sol.


Col·legi Sant Genís i Santa Agnès : La nostra escola\nSom una escola petita situada al bell mig del poble de Taradell. Una escola familiar, acollidora, compromesa amb l’entorn i amb la seva gent. Comptem amb una línia d’infantil i primària, això ens permet una atenció personalitzada, uns aprenentatges consolidats i una convivència afectuosa entre petits i grans.\nAlumnes, famílies i educadors/es formem una comunitat educativa cohesionada.Compartim, col·laborem i ens impliquem junts, com una ‘‘petita/gran’’ família.\nEl nostre equip de mestres és estable i es compromet a oferir una educació coherent i de qualitat. Comptem amb especialistes de psicologia,logopèdia, educació física, educació musical, llengües estrangeres i noves tecnologies.\nSeguirem caminant junts, aprop i en família. Gràcies a tots i a totes per la implicació i col·laboració al llarg d'aquest curs. Ens ret...


12/08/2021 02:26:52 AM\nL'Altaveu 2021 aposta per un format íntim i proper i una programació diversa amb important presència d'artistes femenines\nLa 32a edició del festival presentarà "Drummers of Altaveu", una producció pròpia amb una trentena de bateries a l'escenari.\nDel 10 al 12 de setembre se celebrarà el 32è Festival Altaveu . L'esdeveniment tornarà a Sant Boi amb un format que fuig dels concerts massius i aposta per escenaris íntims i pròxims. En un context com l'actual el festival presenta una programació diversa, amb una important participació de dones artistes, que convida a reconnectar amb la calma, a rebaixar tensions i a gaudir de la bellesa de la senzillesa. Enguany, la producció pròpia del festival estarà dedicada al món de la percussió i reunirà una trentena de bateries a l'escenari amb l'espectacle "Drummers of Altaveu".\nAmb una nova perspectiva en un context canviant a causa dels efectes de la pandèmia al sector musical, l'Altaveu opta per formats més íntims repartits entre diferents escenaris (jardins de l'Ateneu Santboià, Can Castells i Can Torrents i plaça de l'Agricultura): una ocasió única per poder veure de prop, de forma segura, a l'aire lliure, mascaretes, distància i amb públic assegut, grups com Delafé , Los Hermanos Cubero , Alessio Arena , Joana Serrat o Queralt Lahoz entre molts altres , apostant a la vegada per una programació d’artistes tan consolidats com per descobrir.\nA la roda de premsa de presentació del passat 27 de juliol l'alcaldessa, Lluïsa Moret, va dir que l'Altaveu és un " festival consolidat i arrelat que afronta els moments que vivim amb moltes ganes de gaudir de la cultura i la música i contribuir a promoure entorns favorables al desenvolupament cultural de la nostra comunitat ".\nLa programació inclou la producció pròpia "Drummers of Altaveu" (que s'uneix a iniciatives com Regira, Alça la Veu i Acadèmia Musical Altaveu per promoure i fomentar el talent artístic local), amb la participació del col·lectiu de percussionistes de Sant Boi.\nEl festival manté diverses activitats paral·leles ja consolidades : Altaveu +, amb "converses" (el naixement del hip hop i música, gènere i violència), documentals als Cinemes Can Castellet, dj’s i fira de discos i llibres, i Altaveu en Família, amb el Col·lectiu Karxofetes, que vol animar els nens i les nenes i les seves famílies a passar una bona estona amb tot allò de bo que ens aporta la música.\nL'artista santboià Víctor Partido enfila la direcció artística del festival acompanyat de Jordi Turtós, de qui agafa el relleu en aquesta edició.\nEls Premis Altaveu reconeixen artistes, entitats I iniciatives que han destacat enriquint la música del nostre país durant l’any. En aquesta ocasió, Joana Serrat, Queralt Lahoz, La Casa Azul, Albert Pla i Oques Grasses estan entre els artistes premiats. També s'ha volgut fer un reconeixement a la trajectòria professional de Xavier Mercadé, fotògraf oficial del festival en diverses edicions. El lliurament, previst per al 9 de setembre als jardins de l'Ateneu Santboià, es va haver d'ajornar a causa de la pluja.\nLes entrades a l'Altaveu 2021 són gratuïtes, amb inscripció prèvia a web del festival .\nCartell Altaveu 2021.jpg\nDOSSIER DE PREMSA 2021.pdf


Revision as of 15:40, 24 July 2021 by Kazbek (talk | contribs) (→Catalan: revising)\n"Secció (o Capítol) [#] de [títol del llibre]. Aquesta és una gravació de LibriVox. Tots els enregistraments de LibriVox són de domini públic. Per a més informació, o per presentar-vos voluntaris, visiteu LibriVox punt org."\nOpcional: "llegit per [el vostre nom o pseudònim]"\n"[Títol] de [autor/a]." Si escau: "Traduït per [traductor/a]. [Títol de la secció]"\nIntroducció curta, opcional per a projectes de solista, començant amb la segona secció:\n"Secció (o Capítol) [#] de [títol] de [autor/a]. Aquesta gravació de LibriVox és de domini públic."\nOpcional, si no s’ha indicat ja al principi: "llegit per [el vostre nom o pseudònim, ciutat, data]."\nA la fi de el llibre, digueu també: "Fi de [títol] de [autor]"\nIntroducció curta, opcional per un recull de poemes breus:\n"[Títol del poema] de [autor/a]."\nA la fi del poema, digueu:\n"Fi del poema. Aquesta gravació de LibriVox és de domini públic."\nRetrieved from "https://wiki.librivox.org/index.php?title=LibriVox_disclaimer&oldid=32030"\nThis page was last edited on 24 July 2021, at 15:40.


Les capses de sabates de Joana Raspall ~ Llibres al replà\nEl 2013, entre d’altres, és l’any de celebració del centenari de Joana Raspall, amb l’extraordinari fet diferencial que la poetessa els fa de bo de bo, en vida.\nArreu del país, actes i lectures diverses, al voltant dels seus poemes, ho proclamen als quatre vents i li regalen un homenatge embolcallat amb paraules boniques.\nDurant la postguerra, Joana Raspall va treballar de manera incansable perquè hi hagués eines per quan es pogués tornar a parlar en català. Elaborà tres diccionaris que amb els anys esdevindrien molt valuosos: Diccionari de sinònims (1972) amb Jaume Riera; Diccionari de locucions i frases fetes (1984) i Diccionari d’homònims i parònims (1972), ambdós amb de Joan Martí.\nPer a elaborar-los, la seva feina consistia en escriure les definicions en fitxes i en desar-les en capses de sabates.\nTinc una capsa de nacre\nperfum, estels i frescors\n(Pinzellades en vers. Baula, 1998)\nA les golfes del nostre edifici, hi guardem records, obres clàssiques, homenatges... com ara aquesta bella imatge de les capses de sabates, plenes a vessar de fitxes amb paraules escrites.\nUna imatge que recorda la de l’enorme calaixera de Mossèn Antoni Alcover, un armari de 33 calaixos, gairebé un mite de la història de la nostra llengua, capaç de contenir 90.000 cèdules farcides de paraules i definicions. A la qual, s’hi hagueren d’afegir noves calaixeres per encabir tota la riquesa lèxica del nostre idioma i de l’enorme diccionari que ell elaborà.\nAi, que lluny quedaven encara els discs durs dels ordinadors i els núvols d’emmagatzematge virtual!!!\nPosted in: Efemèrides , Golfes , Pep Molist


Segell fusta rodó des de – Arts Gràfiques Bobalà\nSegell fusta rodó des de\nInici / Segells / Segells de fusta / Segell fusta rodó des de\nSegell de fusta rodó\nDiàmetre: A escollir\nPreu: En funció del diàmetre des de 9,52 € + IVA el de 1 cm de diàmetre.\nEn aquesta pàgina podrà personalitzar el seu segell de fusta rodó amb un text, o afegir una imatge.\nEl preu del segell de fusta no inclou el preu de la tinta ni del coixinet o tampó\nPer descomptes per quantitat li recomanem que gestioni la seva compra al telèfon +34 973247800\nSeleccioni diàmetre *\nSelect an option... 1 cm diàmetre (0,00€) 2 cm diàmetre (+10,29€) 3 cm diàmetre (+15,79€) 4 cm diàmetre (+20,46€) 5 cm diàmetre (+24,15€) 6 cm diàmetre (+32,73€) 7 cm diàmetre (+34,49€) 8 cm diàmetre (+40,43€) 9 cm diàmetre (+52,42€)\nSi no dispossa de disseny utilitzi aquest camp per afegir el text que vulgui que surti al segell: Nom, adreça, NIF, Telèfons, Etc.\nPer qualsevol dubte li enviarem una prova impresa al seu correu de contacte.\nCategoria: Segells de fusta\nDiàmetre: A escollir des d’1 cm de diàmetre fins a 9 cm.\nPreu: En funció del diàmetre des de 9,52 € + IVA el segell d’1 cm de diàmetre.\nSigueu els primers a ressenyar “Segell fusta rodó des de” Cancel·la les respostes\nSegell fusta quadrat des de


Segons estableix la Llei 34/2002, de 11 de juliol, de Serveis de la Societat de la Informació i de Comerç Electrònic, BOE num. 166, s'ofereix a tots els usuaris i visitants la informació legal relativa a la societat propietària del lloc web ubicat a l'adreça d'internet www.conductalia.cat\nC/ Joan Andreu i Garriga, 5\nEls enllaços que apareixen en aquesta pàgina només tenen finalitat informativa. LUIS D. OLLÉ ARROLA no es fa responsable de la informació continguda en aquests llocs web. Les eventuals referències que es realitzen en el lloc web de LUIS D. OLLÉ ARROLA a qualsevol producte, servei, procés, enllaç, hipertext o qualsevol altra informació utilitzant la marca, el nom comercial o el fabricant/subministrador, que sigui titularitat de tercers no constitueix o implica suport, patrocini o recomanació per part de LUIS D. OLLÉ ARROLA.\nEls drets de propietat intel·lectual dels continguts cedits al nostre lloc web són propietat dels respectius autors. La resta de continguts és propietat de LUIS D. OLLÉ ARROLA.\nQueda expressament prohibida la reproducció total o parcial d'aquest lloc web sense el permís exprés de LUIS D. OLLÉ ARROLA.\nLUIS D. OLLÉ ARROLA no controla ni garanteix l'absència de virus informàtics o altres elements en els continguts que puguin produir alteracions en el sistema informàtic de l'usuari (software i hardware), documents electrònics i fitxers emmagatzemats en el sistema informàtic. Per això, LUIS D. OLLÉ ARROLA no es fa responsable de qualsevol dany o perjudici que sofreixi l'usuari per l'existència de virus informàtics o altres elements en el lloc web.\nLUIS D. OLLÉ ARROLA no pot garantir l'absència d'errors tecnològics ni la permanent disponibilitat del lloc web i dels serveis continguts en ell i, en conseqüència, no assumeix cap responsabilitat sobre els danys o perjudicis que es puguin generar per falta de disponibilitat o errors en l'accés.\nLUIS D. OLLÉ ARROLA no pot garantir que les transmissions d'informació a través d'internet siguin totalment segures, ja que intervenen múltiples factors fora de control de LUIS D. OLLÉ ARROLA; entre altres la pròpia configuració informàtica de l'usuari, la seguretat aplicada a les xarxes públiques de telecomunicacions, etc.\nLUIS D. OLLÉ ARROLA no es fa responsable dels danys o perjudicis que sofreixi l'usuari per possibles contingències en la transmissió d'informació, com són la pèrdua de dades o accessos no autoritzats de terceres persones.\nLUIS D. OLLÉ ARROLA li garanteix la confidencialitat de les seves dades personals. Cap de les dades que ens proporcioni serà compartida amb organitzacions o empreses alienes a nosaltres.\nLUIS D. OLLÉ ARROLA compleix la Llei Orgànica 15/1999 de 13 de desembre, de Protecció de Dades de Caràcter Personal (LOPD).\nLUIS D. OLLÉ ARROLA li garanteix que totes les dades personals recollides mitjançant els formularis d'aquest web i les facilitades a través de les diferents vies de contractació de productes i serveis, seran utilitzades en la forma i amb les limitacions i drets que atorga la Llei Orgànica 15/1999 , de 13 de desembre, sobre Protecció de Dades de Caràcter Personal (LOPD).\nQuan vostè facilita les seves dades personals a través d'aquest lloc, autoritza a LUIS D. OLLÉ ARROLA al seu ús i tractament informàtic, amb l'objectiu de facilitar-li informació sobre els nostres productes, serveis i promocions. En qualsevol moment pot exercir els drets d'accés, rectificació, oposició i/o cancel·lació, dirigint-se a:\nQualsevol controvèrsia relativa a les condicions d'ús i accés a aquest lloc web contingudes en la present informació legal, així com qualsevol relació entre vostè com usuari-visitant i LUIS D. OLLÉ ARROLA es regirà per la legislació espanyola, renunciant expressament les parts a la que li correspongui, i sotmetent-se als jutjats i tribunals de Tarragona (España).


L’art de la dansa a l’escola | Factoria Mascaró\nJoan Serra. Coodirector 1947 – 2013\nQuim Serra. Director\nfesunplec tardor 2017\nL’art de la dansa a l’escola\nActuacions per any\nIndiano sons i els passos perduts\nL’estrella que volia tenir cua\nSilenci … dansa\nAi que em mullo!\n4 i 1 cinc\nManagement i contacte\nUs oferim una activitat – espectacle que vol apropar l’artista a les aules i a la vida pròpia de cada una de les escoles.\nLa nostra proposta no és fer només un espectacle a l’escola, sinó fer a més a més un conjunt d’activitats relacionades amb l’art de la dansa a diferents espais de l’escola. Contacte amb els artistes a l’aula, espectacle amb col·laboració del públic, exposició, i possible creació de material per l’espectacle (plàstic, musical i lingüístic).\nUs proposem dedicar un matí de la vida escolar a l’art de la dansa participant amb tots els cursos d’Educació Infantil i Primària.\nL’ exposició “ Moments de dansa” consta de 22 fotografies què, mitjançant una frase que explica una acció, un gest, una mirada, un pas o moment, ens transmet la importància que té el cos com instrument en tots els llenguatges comunicatius. Cada una de les fotografies pretén ser una proposta pels docents, l’alumnat i els pares, que integra els elements claus que faciliten la comunicació i el diàleg.\nOrganitzada per l’escola Teresa Altet, amb fotografies i disseny d’Enric Monté, direcció artística de Joan Serra, coordinació de Dora Rodríguez i la participació d’alumnes, mestres, mares i pares de l’escola.\nSi esteu interessats poseu-vos en contacte a través del mail


Batega el sud - Diari La Veu Agermana'tDiari Veu del País ValenciàCulturaEconomiaPolíticaSocietatPilotaveuOpinióTerritoriEn imatgesTancar SeccionsInformacióCulturaEconomiaPolíticaSocietatPilotaveuOpinióColumnistesApuntsVeusEditorialsTribunaCartes dels lectorsTerritoriEspai públicEspai cívicParticiveuBlogs dels lectorsXesferaEn imatgesVídeosFotogaleriesDiari la VeuAgermana'tQui som?ContactePublicitatCercador PublicitatPublicitat\nEl cel està blau, com sempre. Un ocell refila monòlegs arrecerat entre la fronda, empremta meridional. Ens fa reconciliar-nos amb el desfici fràgil de les aus. Vivim als balcons, signes esborrallats. Poblem els carrers, però no hi veiem res. Hem d’aprendre a observar, a copsar, a diluir-nos en la pena del proïsme. Tenim xiprers encarrellats a la mirada. Una aurora metàl·lica enarbora el diumenge, de seguida esdevindrà tardor que s’enyora de la solana. Hi ha el silenci, la boira, la ferocitat, la flaire d’una serralada. Hi ha el país al sud, la tarongina, la estupidesa humana. Hi ha els trens de rodalies. És la dona que bandereja sola, la dona que batega sola, el propòsit inútil d’escriure la llum. Per què tenim l’espurna que, hom diu, ens fa més humans, si no la sabem gestionar? L’hivern no ha sigut generós de gaubança, ens ha plomejat figures de sal als hospitals. Quan els éssers de la nostra infantesa s’esvaeixen, el món esdevé una plaça balmada. Ara freturem l’esbatec austral, i ja comencem a esguardar cap a la besllum dels ametllers, de les alzines arrapades al terra. Mentre, contemplarem els rostres hermètics, famolencs de primavera, somiatruites d’abril. I de sobte, la poesia ja no és un acte solitari a la cambra interior. Hem d’acoblar-nos a la rotllana, al joc de les portes giratòries, a la indiferència. Sota el clavegueram se sent córrer l’aigua. La nit en l’albada acomboia els vagons badívols amb migrades remors gansoneres. Heus ací la jove dels ulls d’atzabeja, li guspiregen com bocins de llàgrimes assenyades. La matinada al Jutjat Número Tres. Tot i que la secretària ha engegat el radiador, per què fa tant de fred? Se li esgarrifa la sang, clissa un raig de sol sobre la teulada que s’ataülla a l’altre costat de la finestra ovalada. Ens enyorem dels dies dominicals de la normalitat, quan encara érem uns tendres albats i desconeixíem els atestats del dolor. Una grisor glaçada li engrapa l’ossam, en un instant la vida li ha canviat. Un gest d’esma, i ara les circumstàncies són rierols que se li desborden. El sap al calabós, el procediment ha fet via i ja no el poden aturar. Escoltem el caos de les converses per les voravies de la ciutat. El descontent de dos funcionaris de l’E.M.T. —Estan molt preparats però no fan les coses amb coherència. D’ací a dos anys tornaran els altres. Ens adonem que la gent s’indigna de valent per un carril bici que no els agrada, per un pomell de flors mal arranjat, per una parada d’autobús que no els acomoda, per un vestit poc convencional... i d’altres ximpleries, i tanmateix, perdonen i obliden ben aviat vint-i-cinc anys d’arrabassament, matusseria i corrupció . Una mare que, sobrepassada, intenta acomodar dos nens petits a dins d’un vehicle, els esbronca amb desesperació. —Acoloqueu-se! Si no voleu que vos esclafe el cap. Al carrer Xàtiva, uns turistes japonesos, esbalaïts, fotografien La Casa dels Caramels. Unes adolescents rialleres hi passegen i esventen petits fragments de vida. —Vaig anar amb ma mare a parlar amb el del banc. Nosaltres esperàvem una xica, i quan vàrem vore aquell director que semblava un model de catàleg, ens quedàrem boves. Quan ens n’ anàrem carregades de paperassa va i en seguideta li dic. “Mare, no he entès ni una fava del que ha dit”. “Jo tampoc, filla. Com se pot ser tan guapo?” Si l’haguéreu vist! Ell parlava i parlava, senyor, quina veu! I nosaltres com qui sent ploure, ni pestanyejàvem. Els ulls clavats en aquella espècie d’estàtua grega. El sud potser no guareix el trau, tot i així, el seu glatir abilla una levitat sanadora sobre el neguit, pot colrar la blancúria malaltissa dels ossos. Retornar-nos el somriure de l’infant que fórem. Imprimir Envia a un amic\n3.\t4 de març de 2017 22:27h\nAhi es on hi ha q estar.... Entre la denuncia dels lladres bananers del Pp.. I la bellesa..... Bellissima descripcio.... Merci M. Carm... 1\n2.\t4 de març de 2017 10:17h\nMagistral, tot i que acoblar-nos al joc de portes giratòries no ho hem d'acceptar mai.\nVíctor Iñúrria L\_'Eliana (Camp de Túria)\n1.\t4 de març de 2017 09:28h\nEn aquest país de desconeixedors de nostra llengua als nivells bàsics, ets segura que podran capir tot el què dius amb un l...\t[ Llegir comentari sencer ]\nJo estic encisat pel teu coneixement de la nostra llengua i la magnífica aplicació que d’ella fas als teus escrits, tot i que em sabria molt greu que qualcunes persones s’esglaiaren davant el fum de paraules que malauradament desconeixen.\nAixí i tot, si puc donar-te un consell, tot i que ni tu me l’has demanant ni crec que tingues cap necessitat d’ell, escolta’m.\nContinua per eixe camí, perquè el què cal és enlairar el nivell cultural d’aquest poble al qual han manllevat tantes coses i entre elles una de ben destacada, “La seua parla”.\nSegons els cristians cal “Ensenyar a qui no sap”.\nLa vicepresidenta de la Diputació de València, identificada per la policia per parlar en valencià\nTele Elda critica les ajudes al valencià que va rebre el 2015\nEl Magnànim recupera la Biblioteca d'Autors Valencians Entrevista\nJosé Luis González, portaveu de la PAH València\n"Cal reformar la llei hipotecària del 1946 perquè dóna tota la força als bancs"\nDe la Copa d’Amèrica a l’alimentació saludable\nVine-te'n en bici a les trobades\nPaís de paraules País de paraules. Hui: «Tindre més memòria que un tísic»\nDimecres, 26.4.2017 20:30h\nCCOO PV crida a prendre el carrer el Primer de Maig...\nDimecres, 26.4.2017 20:00h\nEl Ple municipal d'Elx impulsa per unanimitat la creació ...\nL’AVL presenta un estudi sobre l’obra de Carles ...\nDimecres, 26.4.2017 19:00h\nPuçol convoca beques de participació social per al ...\nManifestació 'Volem Acollir' a València\nPresentació del llibre de Sebastià Carratalà\nPuig a Bonig: "La seua Setmana...\nTele Elda es mofa de les ajude...


Matas perseguint Antich\n12 abril 2021 17:52\nMiquel Payeras | 05 juliol 2000\nNomés han passat tres mesos del feliç nomenament de Jaume Matas com a ministre de jardins, i ja tenim una col·lecció completa de fotos del Somriure Fet Home amb gairebé tot quant batle i regidor de festes hi ha a Mallorca. Si només fos això, seria, des de la forma d'entendre la política de Matas i de la resta del Gabinet Caligari que l'han acompanyat a la capital, comprensible. Al cap i la fi du fins al límit allò de procurar parèixer omnipresent: a qualsevol cotarro que ensumin que pot valer una foto, allà és ell. Una actitud comprensible per com és Matas i més o manco comprensible quan era president. Però estranya, i fins i tot contraproduent, essent ministre.\nDe sempre, quan un ministre (d'UCD, socialista o conservador) visitava Balears solia rebre peticions dels seus correligionaris per fer-se la foto amb ell. Immortalitzar-se amb un ministre o una alta autoritat era, és, automàticament sinònim de ser qualque cosa. És la forma de llançar l'implícit missatge a la provinciana societat mallorquina-balear que es tenia, es té, fil directe amb el poder, el de Madrid, que és el que es tem i admira des d'aquí. Quan Adolfo Suárez o un ministre centrista venia a l'arxipèlag es deixava fotografiar amb el poder local centrista, Jeroni Albertí i d'altres. Quan Felipe González venia, feia el mateix amb els dirigents del PSOE illenc. Quan Josep Borrell es desplaçava per inaugurar el que fos, Margarita Nájera sempre apareixia a devora, a les fotos... Però Jaume Matas ha canviat completament el sentit de la foto. Ara el ministre ve cada cap de setmana i regala la seva augusta presència no només a cada festa o fira de cada poble, i als seus batles i regidors, sinó que cerca inevitablement Antich. No importà el perquè, ni el com, ni amb qui, ni si té sentit la seva presència o si esser-hi és tant com fer allò que es fa fora del test. Basta que Antich hi hagi de ser, o que hi podria ser, que el ministre apareix. N'hi ha que pensen que tot respon a una estratègia mediàtica de campanya electoral perquè Matas deu voler ser candidat autonòmic el 2003. És possible, però suposant que així fos, la veritat és que el dissenyador de la campanya no coneix gens bé la sociologia mallorquino-balear. A ulls de la majoria dels ciutadans la repetició de la foto produeix una trasmutació de la imatge del poder: si a la primera era l'important senyor ministre que riu acompanyat d'Antich, a la que fa tres mil el missatge ja s'ha convertit en n'Antich el president, acompanyat per en Matas, aquell que sempre riu i que ara és ministre. Clar que aquestes subtileses de la sociologia illenca no és gens segur que Matas les entengui. També podria ser, però, que aquesta orgia de somriures dominicals per a la foto del dilluns respongui a una altra motivació: ja n'hi ha que diuen que en realitat tot és explicable simplement per una irrefrenable necessitat psicològica de perseguir Antich: ja que aquest li llevà la seva cadira, ara l'altra creu que així li rebenta les fotos. Sigui bona una o l'altra de les versions (no necessàriament incompatibles), el que és segur és que Matas segueix necessitant, igual que quan era president, una immersió en sociologia illenca que el faci ser capaç d'entendre la diferència entre sortir a una foto perquè s'és cosa i cercar ser cosa a través de milers de fotos. No és el mateix. Aquí, almanco.


La Càtedra d'Innovació promou la col·laboració entre la UPV i el Champi Team Women Racing: Campus de Gandia: UPV\nLa Càtedra d'Innovació promou la col·laboració entre la UPV i el Champi Team Women Racing\nEls i les estudiants podran beneficiar-se d'acords educatius\nEl rector de la Universitat Politècnica de València (UPV), Francisco Mora, i l'ex campió del món de motociclisme Manuel Champi Herreros han signat recentment un acord de col·laboració que té com a objectiu afavorir la incorporació de les dones al món de l'alta competició. Herreros director del Champi Team -que competeix en el campionat d'Espanya (Moto 2)- va crear en 2014 el Champi Team Women Racing, amb un staff esportiu i tècnic compost íntegrament per dones.\nAquest acord, promogut des de la Càtedra d'Innovació del Campus de Gandia de la UPV, afavorirà entre uns altres als estudiants de Telecomunicació del Campus.\nEnginyeres en l'equip\nAmb la finalitat de promoure la incorporació femenina al món de l'alta competició (enginyeres mecàniques, elèctriques o de telecomunicacions, professionals de comunicació i gestió empresarial, etc.), l'ex campió del món de 80 centímetres cúbics ha volgut comptar amb el suport de la UPV. D'aquesta manera es pretén potenciar el talent i les capacitats de les dones en tot tipus d'activitats relacionades amb les motos, a més de conscienciar a la societat sobre la igualtat d'oportunitats i de reconeixements de la mà de la visibilitat que atorga l'alta competició.\nLa innovació com a punt de trobada\nGestada en el marc de la Càtedra d'Innovació adscrita al Campus de Gandia UPV, el seu director, el professor i investigador de l'Institut Universitari de Telecomunicació i Aplicacions Multimèdia, José Marín-Roig, ha afirmat que en l'acord 'han pesat també valors com la superació, el treball en equip i el compromís, elements que ambdues institucions compartim'. ‘De fet’, ha afegit, ‘ja tardàvem en la UPV a tenir un acord amb un equip d'alta competició en el món del motor, perquè, si en alguna cosa som forts, és precisament en aquesta disciplina’.\nEntre els punts que comprèn l'acord es troben les estades d'estudiants de la UPV en l'empresa mitjançant programes de cooperació educativa, la cooperació en programes de formació de personal investigador i tècnic i l'organització i execució d'activitats comunes relacionades amb la promoció social de la recerca i el desenvolupament tecnològic, per exemple.\nCal destacar que existeix una gran preocupació per aconseguir augmentar la presència de dones en l'àmbit de l'enginyeria i en aquest sentit, explica José Marín-Roig, esforços com aquest poden contribuir al fet que les dones senten que pertanyen a aquest àmbit.\nDurant l'acte oficial de signatura, Herreros ha assenyalat que 'a poc a poc, veiem com les dones es van involucrant cada vegada més en aquest esport. De fet, hi ha estudis que assenyalen que el 34% del públic assistent als circuits és femení'. 'No en va", ha prosseguit l'ex pilot manxec, 'en 2013, solament el 7% dels usuaris de motocicletes eren dones. Un any després, ja eren el doble'.


La CUP s'autoinculpa com a "coautora i cooperadora necessària" del referèndum\nHo recull un escrit presentat davant del jutjat, en què s'acompanya la llista de tots els actes previstos fins a l'1 d'octubre\nRedacció 17/07/2017 - 11.01 Actualitzat 17/07/2017 - 18.02\nEls diputats de la CUP Albert Botrán, Mireia Vehí i Benet Salellas a la sessió plenària de la setmana passada (ACN)\nLa CUP s'autoinculpa com a "coautora i cooperadora necessària" del referèndum, en un escrit que ha presentat aquest dilluns davant del jutjat d'instrucció número 13 de Barcelona, que investiga els preparatius del plebiscit. A l'escrit, els cupaires hi adjunten una llista de tots els actes previstos fins a l'1 d'octubre. Això ho rebrà el jutjat que va enviar agents de la Guàrdia Civil al Teatre Nacional de Catalunya perquè els donessin la documentació de l'acte de presentació que s'hi va fer de la llei del referèndum.\nEl text de la CUP assenyala que aquesta consulta no es pot considerar mai un delicte, però afegeix que, ja que hi ha diligències penals obertes, els cupaires demanen ser-hi presents com a actor polític d'aquest referèndum, un fet que considera que, "d'acord amb la llei processal, permetria tenir accés a l'expedient i poder demanar la pràctica de diligències."\nSegons el diputat Benet Salellas, "l'actuació del Jutjat número 13 al TNC demostra que el problema no és el govern del PP sinó l'aparell de l'Estat, un estat antidemocràtic que, com hem denunciat, és un estat autoritari de dret". I afegeix: "Davant d'aquests embats de l'Estat, dels seus jutges afins i fiscals, nosaltres hem de respondre sense por, de cara, amb la convicció i determinació política que aquest referèndum el farem".\nBenet Salellas: "Ens autoinculpem com a coautors necessaris del referèndum"


L'herència de Rawls per a la convivència i la justícia social\nActualitzada 05/01/2022 a les 08:05\n© L'herència de Rawls per a la convivència i la justícia social\nPràcticament desapercebut, aquest 2021 ha tingut lloc el 100è aniversari del naixement del filòsof nord-americà John Rawls. Poc conegut fora dels cercles acadèmics ha estat, sense dubte, el pensador polític més influent de finals del segle XX. Rawls, amb l’ànim de repensar el liberalisme en clau social –d’aquí l’etiqueta de liberal igualitari– va focalitzar el seu pensament i la seva proposta teòrica a construir unes institucions justes.\nConscient del buit moral generat en les societats diverses on conviuen diverses concepcions del bé i davant la necessitat de repensar la moral pública des de normes lliurement consentides per la població, va creure la necessitat de desenvolupar la seva cèlebre Teoria de la justícia. El seu liberalisme igualitari –que en llenguatge polític europeu ho intentaríem traduir de forma maldestre com a socialdemocràcia– va néixer també per combatre unes altres filosofies imperants en l’època, entre les quals destacava l’utilitarisme que defensava el màxim benestar general com a solució dels dilemes morals i socials que la societat del moment plantejava. Rawls hi escatia un perill, de no pas poca importància, que s’amagava sota aquesta retòrica convincent: la possibilitat d’incórrer en vulneracions dels drets de les minories i dels individus davant l’implacable argument del major benestar general.\nUn altre combat al qual Rawls es va embrancar és contra la idea que convivim amb diferents principis vàlids per resoldre els nostres dilemes morals i que ens basem en la intuïció per tal de dirimir entre diferents opcions pràctiques. L’objecció de Rawls era la manca de criteris objectius per tal de definir pràctiques justes.La importància del pensament de Rawls es va fer evident per la magnitud de les respostes que va propiciar, fent que el debat sobre la justícia social girés al voltant de la seva obra. Des dels més liberals que el veien excessivament intervencionista fins a les respostes comunitaristes i republicanistes que hi objectaven una manca de compromís de les institucions en un bé comú compartit, passant, evidentment, per les més socialistes que l’acusaven d’excessivament liberal.Una altra gran preocupació de Rawls, i pel que es va guanyar l’adjectiu de contractualista, era la forma en què havíem de debatre i argumentar per tal configurar les institucions i les normes de convivència perquè fossin estables i, sobretot, justes.\nRawls, a través d’una ficció contrafàctica, imagina com cadascun de nosaltres participaria d’aquest debat ignorant la seva procedència, el seu estatus social o el barri on viu entre d’altres condicions. Només sota aquest vel d’ignorància les persones estaríem en condicions objectives de debatre amb la finalitat de construir un contracte social just i respectuós amb tots els ciutadans. Un aspecte clau en aquest mètode de raonar sobre la justícia de les normes seria que els ciutadans, un cop decidides aquestes, es traurien el vel i haurien de lidiar en les seves situacions concretes.\nAquest fet que dificultaria molt l’aprovació de normes discriminatòries cap a determinats col·lectius o persones, per por a no sortir-ne perjudicat, i garantir així uns drets fonamentals per a tothom al marge de la seva condició.Sense entrar en més profunditat, que no és l’objecte d’un article d’aquestes dimensions, sí que crec necessari posar en relleu l’herència de Rawls, compartint o no els seus pressupòsits liberals, per tal de trobar maneres de raonar i arribar a solucions justes als grans problemes de convivència i de justícia social pels que passa la nostra societat. El seu esquema, de ben segur, que ens ajudaria a millorar les nostres decisions col·lectives, però sobretot ens serviria de filtre davant molts principis i arguments que de manera intuïtiva s’utilitzen en el debat públic sense tenir consciència de les conseqüències socials que es donarien si es tinguessin en compte, per molt que a un primer cop d’ull tinguessin una aparença irreprotxablement raonable.En posaré alguns exemples de rabiosa actualitat. Darrerament ens trobem en el debat públic de moltes ciutats com associacions veïnals argumenten en contra de la instal·lació de determinats serveis socials apel·lant la voluntat majoritària dels veïns que viuen al barri.\nUna argumentació intuïtivament acceptable en una democràcia, però que d’acceptar-se com a bona acabaria comportant la impossibilitat d’instal·lar-ne cap i, per tant, la vulneració dels drets de moltes persones. Què passaria si els veïns activistes es posessin el vel d’ignorància rawlsià? Opinarien el mateix si no sabessin a quin barri viuen i ignoressin ser potencials usuaris d’aquests serveis?Però si alguna qüestió contemporània trauria la son a John Rawls serien els alts nivells de pobresa, i específicament alimentària, que registra la nostra societat. En l’actualitat ens movem en percentatges que superen del 10% de pobresa severa entre les quals es presenten molts casos d’inseguretat alimentària greu.\nEl risc d’exclusió social sobrepassa la barrera del 20% i la perspectiva per al 2022, amb una crisi sanitària per resoldre i amb el problema afegit de la inflació que afecta també en el sector dels aliments, no és precisament engrescadora.Els principis de justícia que Rawls pensava que hauria de tenir una societat justa, i que serien el resultat del seu propi mètode deliberatiu, serien dos: primer, que tota la població hauria de tenir els drets fonamentals garantits i, segon, que la desigualtat distributiva només seria acceptada en el cas que beneficiés el conjunt de la societat. Malauradament, ni totes les persones tenen els drets més bàsics garantits ni la creixent desigualtat beneficia el conjunt de la societat, sinó només a uns pocs.


Traiguera, blat de perdiu, blat bord – El medi natural del Bages\nTraiguera, blat de perdiu, blat bord\nLa traiguera, blat de perdiu o blat bord (Aegilops geniculata), abans coneguda amb el nom científic d’Aegilops ovata, és una gramínia anual, pilosa o glabrescent, que fa de 10 a 40 cm d’alt. És fàcilment distingible de la resta de gramínies perquè té una espiga curta, formada normalment per només dues o tres espícules (o espiguetes) que tenen nombroses i llargues arestes apicals. L’espícula terminal és estèril i les altres, tot i que quan estan florides poden tenir de 3 a 6 flors, normalment no contenen més de dos grans fruits quan ja han granat.\nFloreix de maig a juliol. Es fa als erms i a les vores de camins. La seva distribució és mediterrània i iraniana, i al Bages és comuna.\nEls noms populars d’aquesta herba tenen relació amb les seves llavors comestibles de fins a uns 7 mm de llarg, força grosses en el context de les gramínies silvestres. Traiguera ve del llatí (herba) triticaria ‘herba com blat’, derivat de triticum ‘blat’.\nA la foto 4ª hi ha, d’esquerra a dreta: les dues bràctees de l’espícula, que en les gramínies es coneixen amb el nom de glumes; la bràctea inferior de la flor, que en les gramínies es coneix amb el nom de glumel·la inferior o lemma; la glumel·la superior o pàlea, unida a un fruit; i un fruit (cariopsi) individualitzat. Les glumes de la traiguera són coriàcies i tenen de 2 a 5 arestes, les seves lemmes són papiràcies i tenen 0-3 arestes, i les seves pàlees també són papiràcies i no tenen arestes.